ગુજરાતની ચૂંટણીમાં ભાજપે 33 પૈકી 14 જિલ્લા ગુમાવી દીધા છે. ખાસ કરીને રાજ્યના શહેરી વિસ્તારમાં ભાજપના ઉમેદવારો હારી ગયા છે. કોંગ્રસને 123માંથી 71 બેઠકો મળી છે તેનો સીધો હિસાબ કરીએ તો લોકસભામાં કોંગ્રેસની હાલ 10થી વધુ બેઠકો પર જીત જોવા મળે છે, જે સરવાળે મોદીને નુકશાન કરાવી શકે છે. આમ પણ ગુજરાતમાં કોંગ્રેસની 80 બેઠકોથી રાજ્યસભાની બે બેઠકોનો પાર્ટી પ્રેસિડેન્ટ રાહુલ ગાંધીને ફાયદો થયો છે. આવતા વર્ષે નિવૃત્ત થતાં ભાજપના ચાર સભ્યો- અરૂણ જેટલી, પુરૂષોત્તમ રૂપાલા, મનસુખ માંડવિયા અને શંકર વેગડ પૈકી બે સભ્યોએ બેઠક છોડવી પડશે, કારણ કે સંખ્યાબળના આધારે કોંગ્રેસને બે બેઠકોનો સીધો ફાયદો છે. ભાજપને જો ગુજરાતની લોકસભાની બેઠકો બચાવવી હોય તો રાજ્ય સરકારે ગ્રામ્ય વિસ્તારોમાં વિકાસના વધારે કામો કરવા પડશે. ખાસ કરીને ગ્રાય યુવાનોની બેરોજગારી અને ખેડૂતોના પ્રશ્નો ઉપર વધારે ધ્યાન આપવું પડશે.